“રીમઝીમ ગીરે સાવન... સુલગ સુલગ જાયે યે મન... ભીગે આજ ઇસ મોસમમેં... લગી કૈસી યે અગન...” બસ આ જ ગીત સાથે મીનળ એના મનના માલિક મયંકમાં ફુલ્લી ઇન્વોલ્વ્ડ હતી. મયંકની કાર ફિફ્ટીની સ્પીડે હાઇવે પર ચાલી રહી હતી. મયંક કિશોરકુમારના સૂર સાથે પોતાનો સૂર મિલાવવાની સફળ કોશિષ કરી રહ્યો હતો. મદમસ્ત વાતાવરણનો રીમઝીમ વરસાદ કુદરતનું અપ્રતિમ હુંફાળું સંગીત બનીને સૂર સાથે તાલ મિલાવતું હતું. મયંકની કારના વિન્ડ સ્ક્રીન પર પડતા એક એક ટીપા લવ-વિટનેસ હતા. જાણે મીનળને કહેતા હતા “બસ આવી જ રીતે હું તારી પર વરસતો રહીશ- અનલિમિટેડ લવ બનીને, ફ્રેન્ડ બનીને અને જીવન સાથી બનીને..”